CELEX: C2004/228/17
Language: et
Date: 2004-09-11 00:00:00
Title: Euroopa Kohtu otsus (esimene koda) 15. juuli 2004 kohtuasjas C-443/02 (Tribunale di Pordenone eelotsusetaotlus): Nicholas Schreiber (EÜ asutamislepingu artikkel 28 — Direktiiv 98/8/EÜ — Biotsiidide turuleviimine — Riigisisene meede, millega nõutakse luba naturaalse koitõrje omadustega punasest seedripuust klotside turuleviimiseks)

11.9.2004   
            
            
               ET
            
            
               Euroopa Liidu Teataja
            
            
               C 228/9
            
         
      EUROOPA KOHTU OTSUS
   
   (esimene koda)
   15. juuli 2004
   kohtuasjas C-443/02 (Tribunale di Pordenone eelotsusetaotlus): Nicholas Schreiber (1)
   
   (EÜ asutamislepingu artikkel 28 - Direktiiv 98/8/EÜ - Biotsiidide turuleviimine - Riigisisene meede, millega nõutakse luba naturaalse koitõrje omadustega punasest seedripuust klotside turuleviimiseks)
   (2004/C 228/17)
   Kohtumenetluse keel: itaalia
   Kohtuasjas C-443/02, mille esemeks on Euroopa Kohtule EÜ asutamislepingu artikli 234 alusel Tribunale di Pordenone (Itaalia) poolt esitatud eelotsusetaotlus nimetatud kohtus pooleliolevas Nicolas Schreiber'i vastu algatatud kriminaalasjas Euroopa Parlamendi ja nõukogu 16. veebruari 1998. aasta direktiivi 98/8/EÜ biotsiidide turuleviimise kohta (EÜT L 123, lk 1) ning EÜ asutamislepingu artikli 28 tõlgendamiseks, tegi Euroopa Kohus (esimene koda) koosseisus: koja esimees P. Jann (ettekandja), kohtunikud A. Rosas, S. von Bahr, R. Silva de Lapuerta ja K. Lenaerts; kohtujurist D. Ruiz-Jarabo Colomer, kohtusekretär vanemametnik L. Hewlett, 15. juulil 2004 otsuse, mille resolutiivosa on järgmine:
   
               1.
            
            
               Euroopa Parlamendi ja nõukogu 16. veebruari 1998. aasta direktiivi 98/8/EÜ biotsiidide turuleviimise kohta artikli 3 lõike 2 alapunktiga ii ei ole vastuolus, kui liikmesriik lubab turustada naturaalse koitõrje omadustega punasest seedripuust klotse vaid eelneva loa olemasolul.
               Kõnealuseid klotse ei saa liigitada üksnes “põhiainest” koosnevate toodetena, mida lubatakse Itaalias turule viia eelneva loata ja registreerimata, kuid need tuleb direktiivi 98/8 mõttes liigitada “biotsiididena”.
            
         
               2.
            
            
               Direktiivi 98/8 artikli 4 lõikega 1 ei ole vastuolus, kui liikmesriik kehtestab ilma loata ja registreerimise kohustuseta teises liikmesriigis seaduslikult turustatud naturaalse koitõrje omadustega punasest seedrist klotside turuleviimiseks eelneva loa olemasolu nõude.
            
         
               3.
            
            
               Asjaolu, et liikmesriik on kehtestanud eelneva loa olemasolu nõude ilma loata ja registreerimise kohustuseta teises liikmesriigis seaduslikult turuleviidud naturaalse koitõrje omadustega punasest seedripuust klotside turuleviimiseks, kujutab endast EÜ asutamislepingu artikliga 28 vastuolus olevat samaväärset meedet, mida võib siiski EÜ asutamislepingu artikli 30 alusel õigustada tervise kaitsmisega.
            
         
      (1)  ELT C 31, 8.2.2003.